rlitschk/wikidir huggingface dataset:
Der Comer See (wie mer de Name z Dütschland schrybt) oder Comersee (wie mer en i de Schwiiz schrybt) isch e grosse Alperandsee uf der Südsyte vo den Alpe. Uf Iteliänisch heisst er Lago di Como und me seit em eifach au Lario, was vom antike römische Name Larius lacus chunt. Der See lyt i der iteliänische Region Lombardei. Er het d Flechi vo 146 Kwadratkilometer und lyt im ene Tal und het drum e längi, schmali Form, wo im undere Deil in zwe Ärm ufdeilt isch. Vo obe bis unde isch er 51 Kilometer lang. Am tüfschte Punkt vom See isch der Seebode 425 Meter wyt under der Oberflechi. Wil die aber nume uf 199 Meter über em Meeresspiegel lyt, chunt das Tal also wyt under d Meeresoberflechi abe. Das töife Becki het der Addagletscher i de Yschzyte usgrabe. Der Comersee lyt ganz z Italie, so wie au der Gardasee wyter im Oschte, aber andersch weder der Luganersee und der Langesee im Weschte, wo deils i der Schwiiz und deils uf iteliänischem Bode liged. Ganz oben am See münde d Adda, wo us em Vältlin chunt, und d Mera, wo am Malojapass afoot und dur s Bergell abelauft, in
D Lischt vun dr Gmeina im Département Haute-Savoie zellt àlla 279 Gmeina ìm Département Haute-Savoie uf. Gmeina bìs 2015 Gmeina bìs 2016 Gmeina bìs 2018 2019: Füsion Le Petit-Bornand-les-Glières un Entremont → Glières-Val-de-Borne Füsion Vallières un Val-de-Fier → Vallières-sur-Fier 2017: Füsion Annecy, Annecy-le-Vieux, Cran-Gevrier, Meythet, Pringy un Seynod → Annecy Füsion Aviernoz, Évires, Les Ollières, Saint-Martin-Bellevue un Thorens-Glières → Fillière 2016: Füsion Épagny un Metz-Tessy → Epagny Metz-Tessy Füsion Faverges un Seythenex → Faverges-Seythenex Füsion Montmin un Talloires → Talloires-Montmin Füsion Cons-Sainte-Colombe un Marlens → Val de Chaise
Chamonix-Mont-Blanc – so heisst der Oort sid 1921 offiziell, me seit em normalerwys eifach Chamonix – isch e Gmeind und e Stadt z Frankrych mit öppe nüüntuusig ständige Ywooner. Es isch eis vo de grosse Reisezyl für d Turischte i den Alpe. Im Frankoprovenzalische heisst der Ort Chamoni. Chamonix lyt zmitzt i de Hööchalpe, ganz im Südoschte vo Frankrych und im Departemänt Hochsavoie (uf Französisch: Haute-Savoie). Chamonix lyt z’oberscht im Tal vom Fluss Arve, wo bi Gämf id Rhone mündet. Ringsume het’s höchi Bärge: im Süde s Massyv vom Mont Blanc mit em Gipfel uf 4810 Meter über Meer; das isch der höchscht Punkt vo den Alpe und vo ganz Weschteuropa; anderi ganz höchi Bärge bim Mont Blanc sind d Aiguille du Midi, d Aiguille du Géant, der Dôme du Goûter und der Mont Dolent, wo sech druffe d Landesgränze vo der Schwiiz, vo Italien und Frankrych träffe. Und uf der Nordsyte vom Tal stoot d Bärgchetti vo de Aiguilles Rouges, wo als Ganzes es grosses Naturschutzpiet isch. I däm höche, wytlöifige Gebirge het’s grossi Gletscher, es bar dervo sind: der Glacier du Géant, s Mer de Glace, wo dank der äxtra dört ufe boute Bärgbahn eini vo de belieptischten
Annecy isch e Stadt z Frankrych. Si lyt im Departement Haute-Savoie (uf Dütsch: «Hochsavoie»), wo zu der französische Grossregion Auvergne-Rhône-Alpes gehört. Annecy het öppe 125000 Ywooner. D Stadt lyt im Südoschte vo Frankrych, am See Lac d‘Annecy. Si isch öppe vierzg Kilometer vo der Schwiiz wäg, i der Noch vom Kanton Gämf. Si isch am nordweschtleche Rand vo de Voralpe und vom Regional Naturpark Massif des Bauges. Annecy; vordra der See Lac d’Annecy, im Hindergrund der Jura, wo vordra d Stadt Gämf lyt (uf däm Bild nid z gseh) d Chile Visitation d Burg vo Annecy e Kanal i dr Stadt Der Name vo der Ortschaft am See isch i der römische Zyt Bautas gsi, und i der Umgäbig isch spöter der Wyler Anniciaca entstande. Vo dämm het d Stadt denn der Name übercho. Di middelalterlechi Sidlig isch im ene Dokumänt vo anne 1107 s erschte Mol erwähnt. Dozmol isch bi der eltere Chile, wo em heilige Mauritius gweiht gsi isch, e Burg bout worde. Im Spootmiddelalter isch es i der Stadt Gämf zum ene Komflikt zwüschem Bischof vo Gämf und de Grafe vo Gämf cho, und der Graf het us der Stadt müesse flüchte; er het z Annecy sin
D Bettina Meier-Augenstein (* 5. Novämber 1976 z Charlsrue) isch e dytschi Bolitikeri (CDU). Si isch vu Oktober 2014 bis 2016 Mitglid vum Landdag vu Bade-Wirttebärg gsii. Noch em Abitur het d Bettina Meier-Augenstein Bankchauffrau/Finanzassischtänti bi dr BBBank eG Charlsrue glehrt. Näb eme Beruef het si e Stuedieabschluss as Bankfachwirti (IHK) gmacht. Derno et si in verschidene Funktione bi dr ZG Raiffeisen eG gschafft. D Meier-Augenstein isch vu 1995 bis 2001 Chraisvorsitzeri vu dr Junge Union Charlsrue-Stadt gsii. Vu 2001 bis 2016 isch si Vorsitzeri vum CDU Ortsverband Rüppurr gsii, syter 2005 isch si Mitglid im Bezirksvorstand vu dr CDU Nordbade un syt 2010 au stellverdrättendi Chraisvorsitzeri vu dr CDU Charlsrue-Stadt. Anne 1999 isch si in Gmairoot vu dr Stadt Charlsrue gwehlt wore, wu si 2004 bis 2009 stellverdrättendi Fraktionsvorsitzeri gsii isch. D Bettina Meier-Augenstein isch di familiebolitisch Sprächeri vu dr CDU-Gmairootsfraktion. Zue dr Landdagswahle 2006 un 2011 isch d Meier-Augenstein as Ersatzkandidati fir dr Manfred Groh im Wahlchrais 27 (Karlsruhe I) aadrätte. Wu dää uusgschide isch, isch si im Oktober 2014 in Landdag nooruckt. Syt Novämber 2014 isch si Mitglid im Stiftigsroot vum ZKM. Bi dr Landdagswahl 2016 isch d Meier-Augenstein dr Griene-Kandidati Bettina Lisbach unterläge un isch dodermit
D Jutta Schiller (* 16. Dezämber 1962 z Stuegert) isch e dytschi Bolitikeri (CDU). Vu Jänner 2014 bis April 2016 isch si Mitglid im Landdag vu Bade-Wirttebärg gsii. D Schiller het anne 1980 di Mittler Ryfi z Geppenga gmacht. Derno het si Bankchauffrau bi dr Dresdner Bank z Stuegert glehrt. Vu 1983 bis 1997 het si im Beruef gschafft un dernäbe ne Lehr zur Bankfachwirti bi dr Bankakademie Stuttgart gmacht. Si het si in dr Kommunalbolitik fir di Jung Union un d CDU engaschiert. Vu 1997 bis 2013 wisch si Laiteri vum Geppenger Wahlchraisbiro vum MdB Klaus Riegert gsii. Im Jänner 2014 isch si fir dr Dietrich Birk in bade-wirttebärgische Landdag noogruckt. Bi dr Nominierig zur Kandidatur fir d Landdagswahl 2016 isch si em Simon Weißenfels, em Chraisvorsitzer vu dr Junge Union, mit 70 zue 108 Stimme unterläge. Jürgen Schäfer: CDU: Weißenfels schlägt Schiller. In: Göppinger Kreisnachrichten. Neue Württembergische Zeitung, 7. März 2015, abgruefen am 7. März 2015.
Der Mont Blanc isch der höchscht Bärg vo den Alpe. Er stoot i de Weschtalpe, a der Gränze zwüsche Frankrych und Itaalie. Im Nordweschte ghört s Bärgmassyv zu der französische Gmeind Chamonix-Mont-Blanc, und die südöschtlechi Flangge isch bi der italiänische Gmeind Courmayeur im Augschttaal. Der Gipfel vom Mont Blanc isch uf 4810 Meter über Meer; es isch der höchscht Bärg nid nume vo den Alpe, sondern au vo ganz Weschteuropa. Der oberscht Gupf vom Bärg isch ganz us Schnee und Ysch ufbout; der fescht Felse drunder chunt bim höchschte Punkt uf d Höchi vo 4792 Meter über Meer, wie s französische Glaziology- und Umwältgeofüsiklabor zäme mit der ETH Züri anne 2004 usegfunde het. Am Bärg, bsunders uf der französische Syte, sind grossi Gletscher, wo me drüber ufe Mont Blanc und die andere Gipfel vo der Bärgchetti cha schtyyge. Am 7. Augschte 1786 isch s erschte Mol öpper ufe Gipfel vom Mont Blanc ufeggange. Es sind der Jacques Balmat und der Michel-Gabriel Paccard vo Chamonix gsi. der Mont Blanc vo Oschte der Mont Blanc vo Norde der Mont Blanc vom Wallis us gseh der Mont Blanc vo Weschte Stefano Ardito: Mont Blanc. Die Eroberung eines Bergmassivs. Erlangen 1996. Hartmut Eberlein: Mont-Blanc-Gruppe.
Dr CFA-Franc BEAC isch s Gält, wo in es bar wescht- und zäntralafrikanische Länder offiziell bruucht wird. Der CFA-Franc het d Undereinheit Centime, wo hundert drvo ein Franc ggä. Der Name vom Gält isch d Abchürzig für: Franc de la Coopération Financière en Afrique Centrale. Die Länder sind: Äquatorialguinea Gabun Kamerun Republik Kongo Tschad Zäntralafrika S Gält chunt vo der Zäntralafrikanische Zäntralbank. Die Wäärig isch anne 1945 in e bar ehemolige französische Kolonie ygfüert worde. Und anne 1984 het Äquatorialguinea sis alte Gält, dr Ekwele, uufgää und au der Franc übernoo. Banque des Etats d'Afrique Centrale (BEAC)
Der Mont Dolent isch e Bärg vo de Weschtalpe. Er ghört zu der Mont Blanc-Gruppe. Der Gipfel isch uf 3820 Meter über Meer. Uf em Bärg träffe sech die drüü Landesgränze zwüsche der Schwiiz, Italie und Frankrych. Der Bärg stoot uf der Weschtsyte vo der Walliser Gmeind Ursere. Am 9. Juli 1864 sind dr A. Reilly, dr Edward Whymper, dr Michel Croz, dr H. Charlet und dr M. Payot als erschti Alpinischte ufe Bärg ufe ggange. Commons: Mont Dolent – Sammlig vo Multimediadateie
D Rachel Felix oder Elizabeth-Rachel Félix, wo me au under em Künschtlername Mademoiselle Rachel gchönnt het, isch am 21. Februar 1821 z Mumpf im Kanton Aargau uf d Wält cho und am 3. Jänner 1858 z Le Cannet in Südfrankrych gstorbe. Si isch e berüempti jüdeschi Schauspilere gsi. D Rachel Felix isch nid e Schwiizerin gsi, aber z Mumpf am Hochrhy uf d Wält cho, wil ihri Eltere grad dört uf der Reis hi cho sind. D Familie isch us em Elsass gsi, und Muetter und Vatter sind als Künschtler und Chauflüüt a vil Oorte higange. Und im Februar 1821 sind si uf Mumpf cho, wo d Muetter ihri Dochter Rachel imene Wirtshuus uf d Wält brocht het. Sid anne 1827 het d Familie z Lyon gläbt. D Rachel het scho als jungi Frau uf der Gass und i chlyne Lokal Lieder gsunge und Gschichte verzelt, zum für d Familie e chly Gält z verdiene. Der Leiter von ere Singschuel z Paris het se ghört und se mit id Hauptstadt gnoo, wo si s Singe und d Schauspiilerei glehrt het. 1837 isch si s erschte Mol im ene Theater ufträtte, im Théâtre du Gymnase Marie Bell. Scho 1838 het si
D Ur- und Friehgschicht, au Vorgschicht oder Prähistorische Archäologii, erforscht die Abschnitt vu de Mänschheitsgschicht, wo kone oder bloos wänig schriftliche Zeignis hinterlo hond. Si isch do demit en Beriich vu de archäologische und de Gschichtswisseschafte und im wiitere hauptsächlich e Geisteswisseschaft, wobi d Erforschung vu de elteste Steiziit stark naturwisseschaftlich orientiert isch. Lueg au: Urgschicht De Begriff "Ur- und Friehgschicht" beinhaltet eigentli zwä Richtunge: D Urgschicht bschäftiget sich mit Ziite und Kulture, wo me gar kone schriftliche Iberlieferunge dervo hot, so das de Wisseschaftler elloi us de materielle Iberrest und irem jewiilige Zsammehang versueche moss d Kultur rekonstruiere. D Friehgschicht erforscht d Ziite, wo zwar scho erste Schriftquelle e wäng meh Lieht uf d Gschicht werfed, dees aber no noit langet, zum bloos us dene gnueg iber s Lebe zu dere Ziit erfahre. Des leit maistens do draa, das me bloos no wänig, kurze und uuvollständige Schriftrest hot, oder das bloos benochberte Kulture e Schrift ghet hond und so bloos vu usse iber friehgschichtliche Velker wo-n-e ne selber meh oder wäniger fremd waared, gschribe hond. Die Bericht sind deshalb vilmool voll vu Klischees und Missverständnis. D Urgschicht kaa me mit em Uftauche vu de erste Mänsche scho aafange lo,
Archäologischi Fäischter z Züri sind Plätz, wo me im Zäntrum vo Züri alti Sache vo de Bougschicht vo de Stadt chan aluege. Es isch zwar z Züri zu alne Zyte so vil bout worde, ass im Verglych zu anderne Stedt weniger Bouwèèrch oder archäologischi Spuure vo früener no ume sind (defüür hät d Stadt ganz vil wärtvoli Hüüser vo de nöiere und de modèèrne Architäktuur); wämme gnau lueget cha mer aber scho na Rèschte vo alte Geböid oder andernen Yrichtige gfinde. Gmeint sind da jetz emal nöd die bekante und grosse historische Bouwèèrch wie öpe s Grossmöischter und s Fraumöischter oder d Zoufthüüser oder au s Bollwèèrch Chatz, sondern meh die ganz chlyne Sache wome chuum würd aluege wänn se nöd d Lüüt vo de Bouforschig im Ampt für Stedtebou vo Züri agschribe heted. Si händ dènen Oort, wo me bsunderi alti Sache chan gseh, ebe Pfäischter zum id Gschicht luege gsäit. Im Huus "Zum Rech" am Nöimèèrt 4 isch näbed em Stadtarchyv au s Bougschichtlech Archyv dihei, wo eim die Fäischter chan uftue. Und d Lüüt vo de Fachstell für Underwasserarchäology und Dendrochronology zeiged a der Seefäldstraass 317, wie en Uusgrabig im Zürisee gaat und was me deet scho
D Viktoria Schmid (* 26. Jänner 1969 z Bihl as Viktoria Stavenhagen) isch e dytschi Bolitikeri (CDU). Vu 2011 bis 2016 isch si Mitglid vum Landdag vu Bade-Wirttebärg gsii. D Victoria Schmid het anne 1989 Abitur gmacht am Wirtschaftsgimnasium z Pforze No dr Schuel het si vu 1989 bis 1992 z Mannem Raiseverchehrschauffrau glehrt. Derno het si an dr Fernuniversität Hagen Bolitik- un Verwaltigswisseschafte studiert. Vu 1999 bis 2011 het si as freii Schurnalischti gschafft. Anne 2016 het si d Laitig vum Landdagsbiro vum CDU-Landdagsabordnete Thomas Blenke ibernuu. Anne 1986 isch d Schmid Mitgli vu dr CDU wore. Si isch Vorsitzeri vum CDU-Gmaiverband Niafern-Eschelbronn un Mitglid im Chraisvorstand vu dr CDU Enzchrais/Pforze. Si isch derzue au Mitglid im Chraisvorstand vu dr Fraue Union Enzchrais/Pforze, im Bezirksvorstand vu dr Fraue Union Nordbade un im Bezirksvorstand vu dr CDU Nordbade. Bi dr CDU Enzchrais/Pforze isch si stellverdrättendi Vorsitzeri vum „Arbeitskreis Bildung“ un vu dr „Kommunalpolitische Vereinigung“, Mitglid im Vorstand vum „evangelische Arbeitskreis“ um es der CDU Enzkreis/Pforzheim un Mitglid vu dr „Mittelstandsvereinigung“. Anne isch si in Gmairoot vu Niafern-Eschelbronn gwehlt wore. Bi dr Landdagswahl 2011 het si s Diräktmandat im Wahlchrais Enz gwunne un isch dodermit in Landdag gwehlt wore. Im Landdag
D Ilse Weber (* 30. Mai 1908 z Bade; † 6. März 1984 z Washington, D.C.) isch e Moolerin us em Aargau gsi. Si isch z Bade als Dochter vom Ingenieur Rudolf Zubler und vo der Lehrerin Frieda Zubler-Kieser uf d Wält cho; d Familie het drü Chind gha. Z Züri hät si di Höcheri Döchterschuel und d Klavierklass am Konsi psuecht und bim Walter Müller glehrt moole. Dänn isch si uf Paris, wo si bim Othon Friesz als Kunschtmoolerin gschaffet het. Si isch sid 1940 mit em Gämfer Künschtler Hubert Weber (1908–1944) ghürootet gsi. Wo si mit em Maa zrugg in Aargau cho isch, het s Paar z Wettige am Hang vo de Lägere es Huus mit eme eigene Moolatelier bout, und derzue ane het si im ene Wärchruum vo der Spinnerei a dr Limet chönne schaffe. Do sind sind Wärch für vil öfentlechi Geböid entstande, wie öpe Mosaik, Wandmolereie und Sgraffiti. Es Wandbild vo ihre isch öpen im Bezirksschuelhuus z Wettige, und es Sgraffito am Schuelhuus vo Niderrohrdorf. D Weber het bim argauische und bim Zürcher Künschtlerverein mitgmacht. Wo ihre Maa ane 1944 im Militärdienscht gstorben isch, het si sälber als Moolerin ihres Gält verdient. Ane 1945 het
Der Wälttag vo de Imbi, uf Änglisch worldbeeday isch es Datum, wo me der Wärt vo de Imbi für d Natur tuet fyyre. Dä speziel Tag git’s sid ane 2018; er isch all Joor am 20. Mai. Das isch au s Datum, wo der Vatter vo der modärne Imbizucht, der Anton Janša, anne 1734 uf d Wält cho isch. D UNO het am 20. Dezämber 2017 bschlosse, de Wälttag vo de Imbi yzfüere. I deil Länder het men am 20. Mai 2019 bsunderi Akzioone füre Naturschutz gmacht, zum uf d Laag vo de Insekte und speziell de Imbi ufmerksam z mache. Website vom Wältimbitag
D Angela Richter (* 8. April 1970 z Raveschburg as Angela Udovicic, kroat. Udovičić) isch e dytsch-kroatischi Reschiseeri. Syter anne 2013 isch si aini vu vier Huusreschiseer*ne am Schauspiel Köln. D Eltere vu dr Angela Richter stamme us dr kroatische Stadt Split un si Ändi 1960er Johr uf Dytschland chuu. D Richter het drei Brieder un isch z Stuegert un dailwys bi dr Großeltere z Split ufgwachse. Vu 1981 bis 1990 isch si z Stuegert uf s Hölderlin-Gimnasium gange. Noch em Abitur 1990 het si aafangs an dr Universitet Dibenga aafange studiere (Germanischtik, Slawischtik, Anglischtik, Chemy), isch derno aber 1993 uf Hamburg zoge un het dert Schauspiilunterricht am Schauspielstudio gnuu, un bi dr Karin Beier am Dytsche Schauspiilhuus hoschpitiert un as Reschyassischtänti gschafft. Ab 1997 het si an dr Hochschuel fir Musik un Theater z Hamburg Theaterreschy bim Jürgen Flimm studiert un 2001 dr Abschluss gmacht. Vu 1996 bis 2000 isch si Mitglid vu dr Hamburger Chinschtlergruppe Akademie Isotrop gsii, zäme mit u. a. em Jonathan Meese, em André Butzer, dr Birgit Megerle un em Roberto Ohrt. Syter 2001 schafft si as Reschiseeri. Anne 2006 het si s Fleetstreet Theater z Hamburg grindet, wu si bis 2010 glaitet het. Fir
Dr Felix II. († 1. Merz 492) isch vu 483 bis zue sym Dod Papscht gsii. Sy Name isch latynisch un maint „dr Glickli“. In ere andere Zellig wird er as Felix III. gfiert, wel s vu 355 bis 358 e Papscht Felix II. gee het, wu zum Dail Gegepapscht, zum Dail as rächtmäßige Papscht aagluegt wird. Mänkmol wird er wäge däm au Felix III. (II.) bzw. Felix II. (III.) gnännt, je nodäm, eb s Pontifikat vum Gegepapscht Felix II. as rächtmäßig oder uurechtmäßig gwäret wird. Dr Felix isch us ere remische Senatorefamilie chuu un Suhn vun eme Prieschter gsii. Är isch ghyrote gsii, wun er in Prieschterstand yydrätten isch. Um des Zyt isch er scho Vater vun e baar Chinder gsii. As Diakon isch dr Felix am 13. Merz 483 mit dr Zuestimmig vum Chenig Odoaker zum Papscht gwehlt wore. In ere Zyt vum Stryt zwische Nestorianer, Chalcedonier (Orthodoxe) un Monophysite het dr Akakios, dr Patriarch vu Konstantinopel, anne 482 s Henotikon verfasst ghaa. Indäm dr remisch Bischof 484 dr Chilchebann iber d Aahänger vum Henotikon verhängt het, het er mit em akakianische Schisma s erscht Schisma zwische Rom un Konstantinopel firigruefe, wu bis anne 519 gangen isch. Är
Der Wältdag für di kulturelli Vilfalt isch en Akzionsdag, wo d UNO ygfüert het zum d Bedütig vo der Kultur und vo der Kunscht i der hütige Zyt ufzzeige. Me maanet a die viile Forme vo dr Kultur bi de Völker und Gselschafte. Dä Akzionsdag isch all Joor am 21. Mai. Ofiziell heisst er Wältdag für kulturelli Vilfalt, füre Dialog und fürd Entwicklig, uf Änglisch: World Day for Cultural Diversity, for Dialogue and Development. Anne 2001 hät d UNESCO uf ihrere Gäneralversamlig die Algmäini Erkläärig zu dr kulturelle Vilfalt verabschidet. Und do drmit isch au grad dr Wältdag lanciert worde. Unesco: Welttag der kulturellen Vielfalt
Dr Gelasius I. († 496?) isch vu eppe 492 bis eppe 496 Papscht gsii. Vermuetet wird e Duur vum Pontifikat vum 1. Merz 492 bis zum 21. Novämber 496. Är isch e Kabyl gsii un wahrschyns dr dritt afrikanisch Papscht. Sy Name maint: „dr Haiter“ (griech.). Dr Gelasius I. het gegeniber em Chaiser Anastosios I., em Odoaker un em Theoderich s Verhältnis vum Papschtdum („auctoritas sacrata pontificum“) un em Chaiserdum („regalis potestas“) formuliert as die boode Mächt, wu gmainsam d Wält regiere im Sinn vu dr Zwee-Schwärter-Lehr, wu uf ihn zruggoht. Die Unterschaidig vu dr boode Rolle Chaiser un Papscht het e großi Uuswirkiguf s Mittelalter ghaa. Dr Gelasius het si derfir yygsetzt, ass d Rächt un d Bsitzige vum Bischof vu Rom z Sid- un z Mittelitalie blibe sin. Mer chänt dr Gelasius aus derfi, ass är zum erschte Mol s latynisch Adjektiv modernus bruucht het, nämli go neii Lehre (admonitiones modernas) vu alte Regle (antiquis regulis) abgränze. Sy kadolische Mahndag isch dr 21. Novämber. Rudolf Schieffer: Gelasius I.. In: Lexikon des Mittelalters (LexMA). Band 4, Artemis & Winkler, Münche/Züri 1989, ISBN 3-7608-8904-2, Sp. 1197. Friedrich Wilhelm Bautz: Gelasius I. In: Biographisch-Bibliographisches Kirchenlexikon (BBKL). Band 2, Hamm 1990, ISBN
Dr Arnold Hottinger (* 6. Dezämber 1926 z Basel; † 21. Mai 2019 z Zug) isch e Schwyzer Schurnalischt un Publizischt gsii. Dr Arnold Hottinger isch e Suhn vum Pädiater Adolf Hottinger gsii un isch z Düsseldorf un z Basel ufgwachse. No dr Schuel het er Orientalischtik un Romanischtik an dr Universitet Züri studiert, wun ere anne 1952 promoviert het. Är het derno z Paris, z Chicago, z Kairo un z Beirut sy Studie wytergfiert. Näbe Dytsch, Änglisch, Franzesisch, Spanisch un Italienisch het er au sibe arabischi Dialäkt gschwätzt. Vu 1961 bis 1991 isch er Korreschpondänt vu dr Züri-Zytig z Beirut gsii un het iber dr Noch Oschte un di islamisch un arabisch Wlt brichtet. Speter isch er Korreschpondänt z Madrid un schließli z Nikosia gsii. Är het au fir vyl Radiostatione gschafft, het fir Zytschrifte gschribe un vyl Biecher iber dr Islam, Arabie un dr Noch Oschte publiziert, wu e Dail dervu as Standardwärch gälte. Au im Ruestand isch dr Hottinger e gfrogte Fachmann un Referänt gsii un het regelmäßig fir s Online-Portal Journal21 gschribe. Är het bis zue sym Dod z Zug gläbt. Am 21. Mai 2019 isch dr Hottinger mit 92 Johr an dr Folge vun ere
Der Internazional Dag vom biologische Schatz isch en Akzionsdag, wo d UNO usgruefe het zum dra erinnere, wie wichtig s ganze Rych vo de Läbewäse uf der Wält isch. Uf änglisch heisst dä Dag International Day for Biological Diversity oder au World Biodiversity Day. Er isch all Joor am 22. Mai. D UNO het mit dere Akzion wäge ihrem Plan für en nachhaltigi Entwicklig uf der Wält agfange. Es Komitee vo der UNO-Gäneralversamlig het der Internazional Dag vom biologische Schatz anne 1993 bschlosse, eis Joor nach der Anaam vo der Biodiversitäts-Konvänzion uf em Ärdgipfel vo Rio, der United Nations Conference on Environment and Development (UNCED). Z’erscht isch der Akzionsdag als am 29. Dezämber gsi; uf s Joor 2001 het men en denn ufs nöie Datum vom 22. Mai verschobe Für d Akzion vom 22. Mai 2019 heisst s internazionale Motto Biodiversität – Ässe – Gsundheit. International Day for Biological Diversity - 22 May uf cbd.int d Zyyl von ere nochhaltigen Entwicklig uf un.org
Dr Felix III. (* z Samnium; † 530) isch vu 526 bis zue sym Dod Papscht gsii. In ere andere Zellig wird er as Felix IV. gfiert, wel s vu 355 bis 358 e Papscht Felix II. gee het, wu zum Dail as Gegepapscht, zum Dail as rächtmäßige Papscht aagluegt wird. Mänkmol wird er wäge däm au Felix III. (IV.) bzw. Felix IV. (III.) gnännt, je nodäm, eb s Pontifikat vum Gegepapscht Felix II. as rächtmäßig oder uurechtmäßig gwäret wird. Dr Felix isch vu Samnium gstammt, wun ere as Suhn vun eme gwisse Castorius uf d Wölt chuu isch. Noch em Dod vum Papscht Johannes I., wu vum Chenig vu dr Oschtgote, em Theoderich, inhaftiert woren isch, isch är noch ere Sedisvakanz vu zwee Monet am 12. Juli 526 gwelt wore. Dr Theoderich het si fir syWahl yygsetzt ghaa,des wird as e Grund derfir aagluegt, ass si dr Felix oschtgotefryndli verhalteet. Dr Felix het dr Semipelagianismus verurdailt, d Synod vu Orange 529 het sy Haltig bstetigt. Dr Felix het versuecht, sy aigene Noofolger z designiere – dr Bonifatius II. Des het aber derzue gfiert, ass dr Senat d Diskussion iber dr Noohfolger vum Amtsinhabers verbote het, solang dä no läbt,
Under em Name Miss Van isch d Künschtlere Vanessaa Alice Bensimon, wo anne 1973 z Toulouse uf d Wält cho isch, i dr Öfentlechkeit bekant. Me seit von ere au öpe, si ghöri zu de beschte Streetart-Künschtler uf dr Wält. In ihrere Jugendzyt het d Vanessa Bensimon zäme mit der Streetart-Künschtlere Mademoiselle Kat z Toulouse agfange Bilder a Huuswänd mache. Si het gly e ganz en eigete Styl entwicklet. Ihri wybleche Figuure, wo me ne i der Streetart-Szeene poupées seit, sind öpis eigets; si gsehnd fasch wie überdimensionierti Bääbi uus; tüpisch sind grossi Auge und Posizione, wo gwüssi Gfüel und hüffig au erotischi Botschafte chönte zeige. D Figuure glychen em Styl vo Cartoons. Wandbilder mit so Süschee, signiert mit dr Underschrift vo dr Künschlere, sind mit de Joore i verschidene Stedt uftaucht, au usserhalb vo Frankrych. Und d Künschtlere macht au Gmäld uf anders Material, bsunders uf Lynwand. Bilder vo der Miss Van sind mit der Zyt internazioonal meh uf Uusstellige z gseh gsi, wo si deils sälber kuratiert het. So Uusstellige het’s z Europa, z Amerika und z Oschtasie scho ggää. D Miss Van läbt z Barcelona. Über die Stadt het si au scho es bar Büecher gschribe. Dr